Home / NLP – Ontgin die briljantheid in jou
Griffel Media, 2011
Populêre sielkunde – Nie-fiksie
In hierdie titel oor NLP bring Jorgan Harris die populêre wetenskap na die leser in ’n gemaklike en praktiese styl. Harris is ’n opgeleide, professionele en praktiserende sielkundige met ’n spesiale belangstelling in NLP. Neuro-Linguistiese Programmering (NLP) is ’n ongelooflike kragtige stuk gereedskap wat jou in staat stel om die strukture van menslike kommunikasie en uitnemendheid te ontsluit. Deur dít te doen, kan mense meer effektief dink, kommunikeer en hulleself, en ander, beter bestuur.
NLP ontdek die verhouding tussen hoe ons dink (neuro), hoe ons kommunikeer (linguisties) en ons gedragspatrone en emosies (programme). Deur hierdie verhoudings te bestudeer en daardeur te leer, kan mense effektiewelik verander hoe hulle tradisioneel dink en optree, deurdat nuwe, meer suksesvolle lewensmodelle aangeneem word. In kort, NLP is ’n kragtige katalisator van veranderings wat ’n positiewe impak het op die manier waarop mense dink en optree, en kan uitsonderlike persoonlike en professionele resultate teweegbring. Dit is daarom dat NLP een van die beste apparate is om te gebruik in besigheidsbestuur, sielkunde, sport, opleiding, afrigting en ander vorme van persoonlike ontwikkeling.
Om die boek te bekom, of vir meer besonderhede, kontak die skrywer.
Jorgan Harris se webtuiste
Wees Ryk /// Aantekeninge teen die skemeruur /// Woorde roes in die water /// Rangeer
Be the first to review “NLP – Ontgin die briljantheid in jou” Cancel reply